OpenLLM-France/wikimedia huggingface dataset:
# Parc Nacional de Hwange

Parc Nacional de Hwange (anteriorment reserva de caça de Wankie) és la major reserva de caça de Zimbàbue. El parc es troba a l'oest, a la carretera principal entre Bulawayo i les àmpliament conegudes cascades Victòria i prop de la ciutat de Dete.

## Història

Va ser fundat el 1928, amb el primer guardià de 22 anys, Ted Davison.Es va fer amic de James Jones, qui era el cap d'estació de la llavors Rhodèsia Railways a Dete, que està molt a prop de Hwange Main Camp. Jones va enviar el subministraments que rebia pel parc.
S'està considerant la inclusió del parc a l'àrea de conservació transfronterera de kavango 5 - Zambezi.

## Furtivisme

El 2011, nou elefants, cinc lleons i dos búfals també van ser morts pels caçadors furtius.
A l'octubre de 2013 es va descobrir que els caçadors furtius van matar a un gran nombre d'elefants africans amb cianur després de la intoxicació del seu pou d'aigua. Els conservacionistes van afirmar que l'incident podria ser la major matança d'animals al sud d'Àfrica en 25 anys.Es realitzaren dos reconeixements aeris per determinar l'extensió de morts, i es varen trobar 19 cossos identificats en la primera recerca i altres 84 cadàvers en la segona recerca.Tres dels caçadors furtius van ser capturats, detinguts, processats, condemnats i sentenciats.
La caça furtiva d'elefants tenen ara una condemna obligatòria de 9 anys i la cadena de subministrament també està penada - amb un home detingut el 21 d'octubre tractant de passar de contraban d'ivori.

### Cecil

Al voltant de l'1 de juliol de 2015, Cecil, un lleó que havia viscut al Parc Nacional de Hwange durant 13 anys, va ser mort il·legalment. Aquesta acció va estimular una àmplia cobertura de mitjans socials i una petició perquè el president de Zimbàbue, Robert Mugabe prohibís els permisos de caça major. El Dr. Walter Palmer, el caçador confès de Cecil, tenia un permís i no va ser acusat de cap delicte, ja que tots els seus papers estaven en ordre. Les autoritats de Zimbàbue varen dir que és lliure per visitar el país. La complicitat de funcionaris corruptes de Zimbàbue amb els caçadors furtius n'és un dels problemes. No obstant això, Theo Bronkhorst, el guia sense llicència responsable de la mort de Cecil és actualment en llibertat sota fiança. El judici per la mort de Cecil, on se l'acusa de "no haver impedit una caça il·legal", i almenys un altre judici per altres delictes de vida silvestre.

## Referències

* ↑ T. Davison. Wankie: The Story Of A Great Game Reserve. Books of Africa, 1967, p. 211.
* ↑ «Zimbabwe hunter loses bid to have Cecil case dropped». Yahoo! News, 20-10-2015.
* ↑ «Cecil the Lion's Death Prompts Social Media Outcry - US News». U.S. News & World Report [Consulta: 30 juliol 2015].

## Enllaços externs

* Protected Planet page on Hwange Arxivat 2013-06-16 a Wayback Machine.
* Zimparks Hwange Official web page Arxivat 2012-03-21 a Wayback Machine.
# Partit Progressista (Japó, 1896)

El Partit Progressista (進歩党, Shinpo-tō) fou un partit polític del Japó actiu a mitjans de l'era Meiji.
El Partit Progressista fou creat per Shigenobu Ōkuma el març de 1896 fruit de la unió entre el Partit Reformista Constitucional, el Partit Innovador Constitucional, el Partit Progressista de Chūgoku i fins a quatre formacions polítiques més, aquestes darreres d'escassa importància. La intenció era fer del nou partit un grup al voltant d'Ōkuma d'oposició al govern de Hirobumi Itō i al Partit Liberal, el principal adversari polític de semblant ideologia. No obstant això, cap a mitjans de 1898, el Partit Progressista es fussionarà amb el Partit Liberal per a crear el Partit Constitucional.

## Referències

* ↑ 日本大百科全書(ニッポニカ) 2018年5月7日閲覧。

## Bibliografia

* Sims, Richard. Japanese Political History Since the Meiji Renovation 1868–2000. Palgrave Macmillan, 2001. ISBN 0-312-23915-7.
# París-Tours 2003

La París-Tours 2003 fou la 97a edició de la clàssica París-Tours. Es disputà el 5 d'octubre de 2003 i el vencedor final fou l'alemany Erik Zabel de l'equip Team Deutsche Telekom.
Va ser la novena cursa de la Copa del Món de ciclisme de 2003.

## Classificació general

| | Ciclista | Equip | Temps |
| 1 | Erik Zabel | Team Telekom | 5h 24' 55" |
| 2 | Alessandro Petacchi | Fassa Bortolo | m. t. |
| 3 | Stuart O'Grady | Crédit Agricole | m. t. |
| 4 | Baden Cooke | Fdjeux.com | m. t. |
| 5 | Franck Renier | Brioches La Boulangère | m. t. |
| 6 | Julian Dean | Team CSC | m. t. |
| 7 | Stefano Zanini | Saeco | m. t. |
| 8 | Luca Paolini | Quick Step-Davitamon | m. t. |
| 9 | Fred Rodriguez | Vini Caldirola | m. t. |
| 10 | Peter Van Petegem | Lotto-Domo | m. t. |

## Referències

* ↑ «El alemán Zabel batió al sprint a Petacchi y O'Grady en la París-Tour». Mundo Deportivo, 06-10-2003 [Consulta: 13 setembre 2015].

## Enllaços externs

* Pàgina oficial
* Resultats a les-sports.info
# Sokolov

Sokolov (fins a l'any 1948 en llengua txeca: Falknov nad Ohří, en llengua alemana: Falkenau an der Eger) és una ciutat pertanyent a la Regió de Karlovy Vary a la República Txeca. Es troba al nord-est de Cheb i a l'oest de Karlovy Vary. Té vora 28.000 habitants.
Durant Segona Guerra Mundial, es va instal.lar a la ciutat un dels subcampos que pertanyien al camp de concentració de Flossenbürg. Va ser alliberat el 6 de maig de 1945 per la Primera Divisió d'Infanteria dels Estats Units.

## Enllaços externs

* Falkenau (alemany)
# Xuriach

Xuriach és una companyia especialitzada en la dansa i la música del Renaixement i del Barroc, amb un interès particular pel repertori català i ibèric i de tradició oral. Es dedica a l’estudi i la difusió del gènere en qüestió, a més de la creació d'espectacles. Creada el 2009 per Marc Riera i Albaigès i Anna Romaní Hernández, al llarg dels anys hi han col·laborat més d'una vintena d'artistes i professionals i ha comptat també amb Carles Mas i Edwin García com a directors artístics convidats. El 2019 van presentar el seu primer discː Sonau, musichs, sonau…! Balls i festa a la Catalunya del barroc.
Xuriach pren el cognom d'una família de constructors d’instruments de vent fusta de Barcelona del segle XVIII, molts dels quals també eren músics.

## Referències

* ↑ CCMA. «Set de sons - Ballem a casa i a l'escola per descobrir la història?». [Consulta: 3 agost 2024].
* ↑ «El Born CCM us descobreix la dansa i música del 1700 | Barcelona Cultura». [Consulta: 3 agost 2024].
* ↑ «Comptar, repartir i saber-ne l'origen. Campus per endinsar-se al món de la sardan». [Consulta: 3 agost 2024].
* ↑ CCMA. «Els matins - La música que sonava el 1714 - 3Cat». [Consulta: 12 agost 2024].
* ↑ Bueno, Soledad Sánchez. «Xuriach: comienzo del nuevo curso con una gran oferta de espectáculos» (en castellà), 03-09-2014. [Consulta: 3 agost 2024].
* ↑ glabernia. «Presentació del nou disc de la Companyia Xuriach», 16-01-2019. [Consulta: 3 agost 2024].
* ↑ «Xuriach presenta un disc sobre els balls barrocs a Catalunya». [Consulta: 3 agost 2024].
* ↑ CCMA. «Assaig general - Conversem amb Marc Riera i Anna Romaní sobre el nou disc/DVD de la companyia Xuriach». [Consulta: 3 agost 2024].
# Claret

«Claret» té aquests significats:
* Vi claret, vi obtingut amb la fermentació parcial de raïms negres i blancs
* Toponímia:
** Claret (Tremp), poble al municipi de Tremp (Pallars Jussà)
** Baronia de Claret, baronia de la comarca del Pallars Jussà
** Claret (Oliola), despoblat del municipi d'Oliola (Noguera)
** Claret (Torà), Claret de Figuerola o Claret dels Pagesos, poble del municipi de Torà (Segarra)
** Serra de Claret, als municipis de Torà (Segarra) i de Pinós (Solsonès)
** Claret (cim), punt culminant de la Serra de Claret
** Claret dels Cavallers, llogaret del municipi de Sant Mateu de Bages
** Claret (Bages), nucli al municipi de Sant Fruitós de Bages
** Tossal de Claret, muntanya de Vilanova de l'Aguda (Noguera)
** Puig d'en Claret, muntanya de Llucmajor (Mallorca)
** Claret (Alps de l'Alta Provença)
** Claret (Erau), municipi francès del departament de l'Erau
** Cantó de Claret, cantó francès del departament de l'Erau
* Edificis:
** Cal Claret, masia al municipi de la Molsosa (Solsonès)
** Cal Claret (Sallent), edifici patrimonial de Sallent (Bages)
** Can Claret, masia al municipi de Riner (Solsonès)
** Castell de Claret, al poble de Claret (Tremp)
** Castell de Claret (Torà)
** Castell de Claret dels Cavallers, a Sant Mateu de Bages (Bages)
** Col·legi Claret, diverses escoles regides pels claretians
** Mas Claret, masia al municipi de Ribera d'Ondara (Segarra)
* Biografies:
** Jaume Caçador i Claret (1519?-1597), bisbe de Girona i 76è President de la Generalitat de Catalunya
** Antoni Maria Claret i Clarà (1807-1870), o Pare Claret, religiós fundador dels claretians
** Joaquim Claret i Vallès (1879-1964), escultor català
** Ramon Claret i Artigas (1887-1965), fotoperiodista català
** Josep Claret i Assols (18??-19??), empresari i polític català
** Joan Baptista Claret i Llobet (1903-1984), polític català
** Pere Tarrés i Claret (1905-1950), beat metge i capellà català
** Josep Maria Claret i Rubira (1908-1988), arquitecte català
** Andreu Claret i Casadessús (1908-2005), polític i empresari català
** Josep Maria Claret i Huch (1914-1962), poeta berguedà
** Manel Surroca i Claret (1917-2007), pintor català
** Dolors Claret i Aymerich (1918-2001), dibuixant, pintora i escultora catalana
** Joan Claret i Corominas (1929-2014), pintor català
** Joan Claret i Solé (1932-2001), professor i activista de la cultura catalana
** Joan Maria Roig Claret (1934), navegant català
** Andreu Claret i Serra (1946), periodista i escriptor català
** Claret Serrahima (1950), dissenyador català
** Gerard Claret i Serra (1951), violinista andorrà
** Lluís Claret i Serra (1951), violoncel·lista andorrà
** Rosa Maria Poch Claret (1962), investigadora i catedràtica catalana
** Cathy Claret (1963), cantant francesa
** Curro Claret (1968), dissenyador industrial català
* Altres:
** Col·lecció d'Automòbils Salvador Claret, museu d'automoció a Sils (Selva)
** Editorial Claret, fundada a Barcelona el 1926, propietat dels claretians
# Fighting Force

Fighting Force és un videojoc en 3D del gènere beat 'em up, llançat en 1997, desenvolupat per Core Design i publicat per Eidos. Concebut en la mateixa línia clàssica dels jocs Streets of Rage i Double Dragon. Va ser llançat per a la PlayStation, PC i Nintendo 64 (aquest últim sota el nom de Fighting Force 64).

## Enllaços externs

* Anàlisi Arxivat 2008-11-01 a Wayback Machine. en Meristation (castellà)
# Rybky

Rybky és un poble i municipi d'Eslovàquia que es troba a la regió de Trnava, a l'oest del país. El 2023 tenia 417 habitants.

## Història

La primera menció escrita de la vila es remunta al 1394.

## Referències

* ↑ «Trnavský kraj (Slovakia): Districts, Towns and Municipalities» (en anglès), 12 abril 2024. [Consulta: 23 juny 2024].
* ↑ «O OBCI RYBKY» (en eslovac). Ajuntament de Rybky. [Consulta: 23 juny 2024].
# Claudio Sulser

Claudio Sulser (Lugano, 8 d'octubre de 1955) és un exfutbolista suís de la dècada de 1980.
Fou 49 cops internacional amb la selecció suïssa.
Pel que fa a clubs, defensà els colors de FC Mendrisio-Stabio, FC Vevey Sports 05, Grasshoppers Zürich i FC Lugano.

## Palmarès
### Grasshoppers Zürich

* Lliga suïssa de futbol: 1977-78, 1981-82, 1982-83, 1983-84
* Copa suïssa de futbol: 1982-83

## Referències

* ↑ «FIFA Ethics article». Arxivat de l'original el 2016-03-03. [Consulta: 27 octubre 2018].
* ↑ Claudio Sulser a worldfootball.net
* ↑ Claudio Sulser a National-Football-Teams.com (anglès)
# Claudio Rodríguez

Claudio Rodríguez és el nom dels següents personatges:
* Claudio Rodríguez Fer (Lugo, 1956), escriptor gallec
* Claudio Rodríguez García (Zamora, 1934 - Madrid, 1999), poeta espanyol
# Cir (rètor)

Cir (en grec antic: Κύρος, llatí: Cyrus) fou un rètor de l'antiga Grècia de data incerta autor d'una obra intitulada Περὶ Διαφορᾶς Στάσεων.
Fabricius li atribueix (amb alguns dubtes, perquè és anònima) una altra obra, de nom Προβλήματα Ρητορικὰ εἰς Στάσεις.

## Referències

* ↑ Cyrus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 924
Viccionari
# Cir (arquitecte)

Cir (en llatí Cyrus, en grec Κύρος) fou un arquitecte grec que va viure a Roma en temps de Ciceró i que va morir el mateix dia que Publi Clodi l'any 52. L'esmenta Ciceró com a autor de treballs destacats.

## Referències

* ↑ Cyrus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 925
Viccionari
# Saint-Marcel (Ar Mor-Bihan)

Saint-Marcel (en bretó Sant-Marc'hell) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 951 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 535 | 558 | 560 | 731 | 845 | 854 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Henri Briand | |
# Saint-Marcel (Alt Saona)

Saint-Marcel és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 114 habitants.

## Demografia
### Població

El 2007 la població de fet de Saint-Marcel era de 114 persones. Hi havia 44 famílies, de les quals 8 eren unipersonals (4 homes vivint sols i 4 dones vivint soles), 16 parelles sense fills, 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 64 habitatges, 45 eren l'habitatge principal de la família, 12 eren segones residències i 7 estaven desocupats. Tots els 64 habitatges eren cases. Dels 45 habitatges principals, 39 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 4 tenien tres cambres, 12 en tenien quatre i 29 en tenien cinc o més. 26 habitatges disposaven pel capbaix d'una plaça de pàrquing. A 16 habitatges hi havia un automòbil i a 26 n'hi havia dos o més.

## Economia

El 2007 la població en edat de treballar era de 68 persones, 47 eren actives i 21 eren inactives. De les 47 persones actives 41 estaven ocupades (23 homes i 18 dones) i 6 estaven aturades (2 homes i 4 dones). De les 21 persones inactives 12 estaven jubilades, 6 estaven estudiant i 3 estaven classificades com a «altres inactius».

### Activitats econòmiques

L'any 2000 a Saint-Marcel hi havia 13 explotacions agrícoles que ocupaven un total de 959 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Saint-Marcel a l'INSEE.
* Évolution et structure de la population Fitxa amb el detall de dades de Saint-Marcel a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ciutat primacial

Una ciutat primacial és una aglomeració urbana de grans dimensions, ubicada a l'interior d'una regió o un país en particular, que per les seves dimensions i demografia és proporcionalment superior a la seva jerarquia urbana, complint un rol rellevant i estratègic desenvolupament d'un sistema econòmic a nivell regional i/o nacional. Si bé el terme es troba estretament relacionat amb una metròpoli o una ciutat capital, no en tots els casos se'n tracta. En conseqüència, es tracta de grans ciutats que per la seva mida de la població i poder econòmic, supera amb escreix totes les de la resta del país o regió. Les ciutats principals són comunes als països en vies de desenvolupament i en alguns països desenvolupats amb una política centralista.
El terme va ser proposat pel geògraf nord-americà Mark Jefferson, en la seva publicació The Law of the Primate City de 1939.

## Exemples

Tot i que algunes ciutats globals són considerades com a ciutats primacials a l'interior d'una regió, són conceptes diferents entre si. La ciutat de Bangkok, capital de Tailàndia, és considerada com «la ciutat principal més gran del món», a causa de que és 9 vegades més gran que Chiang Mai, la segona major ciutat en grandària i població del país. Tot i que Nova York és una de les ciutats més grans del món, Estats Units no mesura les seves ciutats principals a nivell nacional , sinó que per estat (quan reuneix els requisits per ser-ho), per la qual cosa dins del país existeixen diverses ciutats que compleixen amb aquest criteri.
A Amèrica Llatina, les principals ciutats primacials són Ciutat de Mèxic, Buenos Aires, Lima i Santiago de Xile; a Europa, les principals ciutats primacials són Londres, París, Bucarest, Minsk, Viena i Belgrad; a Àsia, les principals ciutats primacials són Delhi, Dacca, Seül, Manila, Jakarta, Teheran i Bangkok; ia Àfrica, les principals ciutats primacials són El Caire, Kinshasa, Luanda, Dar es Salaam i Khartum.

## Referències

* ↑ «llei de la ciutat primacial». Cercaterm. TERMCAT. [Consulta: 25 novembre 2023].
* 1 2 Rosenberg, Matt. «What Is a Primate City?» (en anglès). Thoughtco.com, 17-01-2020. [Consulta: 25 novembre 2023].
* ↑ Jefferson, Mark «The Law of the Primate City» (en anglès). Geographical Review. Taylor & Francis, Ltd., 29, 1939, pàg. 226-232. DOI: 10.2307/209944 [Consulta: 25 novembre 2023].
* ↑ Pereltsvaig, Asya. «Primate Cities» (en anglès). Languagesoftheworld.info, 15-06-2015. [Consulta: 25 novembre 2023].
* ↑ «Bangkok – The Most Extreme Example Of A Primate City» (en anglès). Thailand505.com, 19-10-2020. Arxivat de l'original el 2023-11-23. [Consulta: 25 novembre 2023].
# Claudià Ecdidi Mamert

Claudià Ecdidi Mamert (en llatí: Claudianus Ecdidius Mamertus) va ser un prevere gal del segle v, germà del bisbe Mamert de la diòcesi de Viena del Delfinat.
Va escriure algunes obres esmentades amb elogi per Sidoni Apol·linar, i va morir cap a l'any 470. Les obres són les següents:
1. De Statu Annimae, en tres llibres, contra les opinions de Faust de Riés.
2. Epistolae, que inclou un intercanvi de correspondència amb Sidoni Apol·linar.
3. Carmen contra Poetas Vianos, un poema en vers hexàmetre on l'autor defensa la supremacia de la doctrina cristiana sobre la pagana. Els versos son ben fets, i mostren el coneixement que l'autor tenia de la poesia clàssica llatina.
4. De Passione Domini, que comença amb les paraules: Pange lingua gloriosi praelium certaminis, un himne religiós que de vegades s'ha atribuït a Venanci Fortunat.
5. Carmen Paschale, poema
6. Laus Christi, poema
7. Miracula Christi, (dubtós), poema.

## Referències

* ↑ Smith, William (ed.). «Claudianus Ecdidius». A Dictionary of Greek and Roman biography and mythology. [Consulta: 12 juny 2023].
# Cobitis maroccana

Cobitis maroccana és una espècie de peix de la família dels cobítids i de l'ordre dels cipriniformes.

## Morfologia

* Els mascles poden assolir 8 cm de llargària total.

## Reproducció

És ovípar.

## Hàbitat

Viu en zones de clima temperat.

## Distribució geogràfica

Es troba a petits afluents dels rius Loukkos i Sebou (nord del Marroc).

## Estat de conservació

Està amenaçada d'extinció a causa de la contaminació i de la destrucció del seu hàbitat natural.

## Referències

* ↑ «Cobitis maroccana». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Azeroual, A., A.J. Crivelli, A. Yahyaoui i M. Dakki 2000. L'ichtyofaune des eaux continentales du Maroc. Cybium 24(Suppl. 3):17-22.
* ↑ Crivelli, A.J. 1996. The freshwater fish endemic to the Mediterranean region. An action plan for their conservation. Tour du Valat Publication, 171 p.

## Bibliografia

* Elvira, B. 1990. Iberian endemic freshwater fishes and their conservation status in Spain. J. Fish Biol. 37 (Suppl. A):231-232.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Madeira, J.M., M.J. Collares-Pereira i B. Elvira 1992. Cytotaxonomy of Iberian loaches with some remarks on the karyological evolution of both families (Pisces, Cobitidae, Homalopteridae). Caryologia 45:273-282.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Sokolov, L.I. i L.S. Berdicheskii 1989. Acipenseridae. p. 150-153. A J. Holcík (ed.) The freshwater fishes of Europe. Vol. 1, Part II. General introduction to fishes Acipenseriformes. AULA-Verlag Wiesbaden. 469 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Club Social y de Deportes Concepción

El Club de Deportes Concepción és un club de futbol de la ciutat xilena de Concepción que ha guanyat en dues ocasions la lliga xilena de segona divisió (1967 i 1994).

## Història

El club va ser fundat el 29 de febrer de 1966 amb la fusió de diversos clubs amateurs com el Galvarino, Liverpool, Juvenil Unido, Santa Fe i Club Lord Cochrane.
El club s'uní a la segona divisió de la lliga xilena de futbol professional el mateix 1966, guanyant el campionat i assolint la promoció a primera divisió.
El 1991 representà a Xile a la Copa Libertadores, passant la primera ronda però essent eliminat a la ronda de setzens de final per l'América de Cali. La següent participació internacional arribà el 1999, a la Copa Conmebol i aconseguí arribar a les semifinals, però fou vençut per Talleres de Córdoba. El 2001 participà de nou a la Copa Libertadores i tornà a caure a setzens de final, aquest cop enfront del CR Vasco da Gama de Romário.
L'any 2006 el club va suspendre les activitats en no poder a causa dels deutes i falta de pagament, abandonant la competició professional. L'any 2015, Ariel Pereyra fou nomenat entrenador.

## Jugadors destacats

* Osvaldo "Pata Bendita" Castro
* Vicente Cantatore
* Fernando "Palito" Cavaleri
* Carlos Fernando Navarro Montoya
* Daniel Morón
* Mario Osbén
* Mario Vener
* Nicolas "El Loco" Villamil

## Referències

* ↑ Ariel Pereyra, biobiochile.cl

## Enllaços externs

* Club Social y de Deportes Concepción - Lloc web oficial
# Charvensod

Charvensod (arpità Tsarveunsoù) és un municipi italià, situat a la regió de Vall d'Aosta. L'any 2007 tenia 2.368 habitants. Limita amb els municipis d'Aosta al nord, Brissogne i Cogne al sud, Gressan a l'oest, i Pollein a l'est.

## Administració

Llista d'alcaldes :
| Període | Identitat | Partit |
| 2005- | Ennio Subet | Llista cívica |
# Clàssica de Loulé

La Clàssica de Loulé és una competició ciclista d'un dia portuguesa que es disputa a Loulé. La cursa forma part de l'UCI Europa Tour des de la seva primera edició el 2015.

## Palmarès

| Any | Vencedor | Segon | Tercer |
| 2015 | Michael Woods | César Fonte | Jesse Anthony |

## Enllaços externs

* Palmarès a sitiodeciclismo.net
* Palmarès a cqranking.com